จุลชีววิทยา
แบคทีเรียถูกค้นพบเป็นครั้งแรกโดย แอนโทนี แวน ลีเวนฮุค ในปี 1676 (พ.ศ. 2219) โดยใช้กล้องจุลทรรศน์เลนส์เดียวที่เขาออกแบบเองส่องจนพบ เขาได้รับการยกย่องว่าเป็นนักจุลชีววิทยาคนแรกของโลก
ฟรีดริช กุสทัฟ ยาค็อพ เฮ็นเลอ
ฟรีดริช กุสทัฟ ยาค็อพ เฮ็นเลอ (; 9 กรกฎาคม ค.ศ. 1809 – 13 พฤษภาคม ค.ศ. 1885) เป็นพยาธิแพทย์และนักกายวิภาคศาสตร์ชาวเยอรมัน เกิดที่เมืองเฟือร์ทในราชอาณาจักรบาวาเรีย เข้าเรียนด้านการแพทย์ที่มหาวิทยาลัยไฮเดิลแบร์คและมหาวิทยาลัยบ็อน ก่อนจะทำงานด้านกายวิภาคศาสตร์ที่เบอร์ลิน ต่อมาในปี ค.ศ. 1844 เขาเป็นอาจารย์สอนที่มหาวิทยาลัยไฮเดิลแบร์ค และย้ายไปเกิททิงเงิน เฮ็นเลอตีพิมพ์ "คู่มือระบบกายวิภาคศาสตร์มนุษย์" ("Handbook of Systematic Human Anatomy") ซึ่งเป็นตำราด้านกายวิภาคศาสตร์ที่มีข้อมูลครบถ้วนที่สุดในเวลานั้น และพัฒนาแนวคิดที่เป็นต้นแบบให้โรแบร์ท ค็อค ค้นพบทฤษฎีเชื้อโรคในเวลาต่อมา เขาเสียชีวิตที่เกิททิงเงินในปี ค.ศ. 1885